২০২৬ সালে সাড়ে সাতির দশা শেষ হবে এই রাশিগুলির, কোন জাতিকা সম্পূর্ণ মুক্তি পাবে?

ওয়েবডেস্ক- ২০২৬ সালে একাধিক রাশির সাড়ে সাতির (Shani Sade Sati) দশা শেষ হতে চলেছে। জ্যোতিষশাস্ত্র অনুযায়ী মকর (Capricorn) রাশির জাতক-জাতিকা শনির সাড়ে সাতি থেকে সম্পূর্ণ মুক্তি পাবেন। দীর্ঘ সাড়ে সাত বছরের কঠিন পরীক্ষার পর এই বছর তাদের জন্য শুভ ফল ও মানসিক স্বস্তি নিয়ে আসবে।

মেষ রাশি- ২০২৬ সালে মেষ রাশির জন্য সাড়ে সাতির প্রথম বা শুরুর পর্যায় চলবে। এর ফলে মানসিক অস্থিরতা তৈরি হবে, কাজের ক্ষেত্রে কিছু জটিলতা দেখা দিতে পারে। যেকোনও পরিস্থিতি মোকাবিলায় মনোবল দৃঢ় করতে হবে।

মকর রাশি: ২০২৫ সালের শেষের দিকেই শনি মকর রাশি ত্যাগ করে মীন রাশিতে প্রবেশ করবে। ফলে ২০২৬ সালে এই রাশির জাতকরা সাড়ে সাতি থেকে সম্পূর্ণ মুক্তি পাবে, নতুন উদ্যমে কাজ শুরু করতে পারবেন। একাধিক সুযোগ এই রাশির জন্য অপেক্ষা করছে।

কুম্ভ রাশি: ২০২৬ সালে একদম শেষ পর্যায়ে চলে এসেছে এই রাশির জাতক-জাতিকারা। একে ‘নামার সময়’ বলা হয়। বছরের মাঝামাঝি সময়ের পর থেকে মানসিক ও আর্থিক চাপ কিছুটা কমতে পারে এবং আটকে থাকা কাজ গতি পাবে। তবে স্বাস্থ্যের দিকে খেয়াল রাখতে রাখতে হবে।

আরও পড়ুন- রোহিনীর প্রভাবে ভাগ্যবদল! কার জীবনে অশুভ শক্তির বিনাশ আজ?

মীন রাশি- এই রাশির ওপর সাড়ে সাতির সবচেয়ে প্রভাবশালী বা দ্বিতীয় পর্যায় চলবে। এই সময় পারিবারিক দায়িত্ব ও খরচ বাড়বে। নিকট জনের সনে মনোমালিন্য হতে পারে। কোনও সম্পর্কে দুরত্ব বাড়তে পারে, বিচ্ছেদ পর্যন্ত যেতে পারে।

*ডিসক্লেমার*: কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।